Matthias Tass

Matthias Tass (sündinud 23. mail 1999 Tallinnas) on eesti korvpallur.

Ta on lõpetanud Audentese Spordigümnaasiumi 2017. aastal.Audentese spordigümnaasiumi lõpetanud korvpallureid. 

 Mängijakarjäär 
 Noorteklass 
Matthias Tass alustas treeningutega kolmanda klassi alguses. Tema esimeseks klubiks sai Pirita palliklubi, kus treener oli Meelis Songe. Kaks aastat hiljem liitus see palliklubi Audentese spordiklubiga, kus tol hetkel oli treeneriks Alar Varrak.Matthias Tass – Saaremaa juurtega Eesti korvpallilootus. saartehaal.postimees.ee, 7. märts 2017 Eesti noorte meistrivõistlustel mängis Tass erinevates vanuseklassides Audentese spordiklubi võistkonnas alates 2008. aastast.

Hooajal 2015/2106 treenis ja mängis ta mõnda aega ka Prantsusmaa ja Euroliiga klubi Limoges CSP U21 vanuseklassi meeskonnas. 
 Klubid 
Balti Korvpalliliigas ja Korvpalli Meistriliigas osales Tass esmakordselt hooajal 2016/2017, mängides BC Kalev/Cramo ridades. Hooajal 2017/2018 mängis ta ka TTÜ korvpalliklubi meeskonnas.Matthias Tass. Eesti Korvpalliliit

Hooajast 2018/2019 asus Tass mängima USA-s üliõpilasspordi liiga NCAA kõrgeimas divisjonis Saint Mary's Gaelsi meeskonnas. Seal mängis ta hooajani 2021/2022, mil tema näitajad mängudes olid keskmiselt 12,1 punkti, 6,1 lauapalli ning 2,1 resultatiivset söötu.Matthias Tass. proballers.com

Augustis 2022 sõlmis Matthias Tass 1+1 lepingu Itaalia klubiga Trento Aquila Basket, mis mängib Serie A liigas. Meeskond teatas siiski, et Tass esimesel hooajal põhimeeskonda ei kuulu ning antakse laenule.Matthias Tass lõi käed Itaalia kõrgliigaklubiga. sport.postimees.ee, 14. august 2022 Hooajal 2022/2023 mängis ta seejärel Poola kõrgliiga meeskonnas MKS Dąbrowa Górnicza (6 mängu), kuid sai novembris pakkumise Hispaania kõrgliigaklubilt BAXI Manresa, kus pidas seitse mängu (3,6 p., 2 lp.,. 0,3 r.s.), mille järel katkestas mängimise seljavigastuse tõttu. Parima esituse tegi ta detsembris Madridi Reali vastu, kogudes üheksa punkti ja kümme lauapalli. Augustis 2023 sõlmis Matthias Tass kaheaastase lepingu Belgia meistri Oostende Filouga, mis mängis ka FIBA Meistrite liigas.Matthias Tass sõlmis lepingu Meistrite liigas mängiva klubiga. sport.delfi.ee, 16. august 2023

Juulis 2025 teatas Poola korvpallimeister Varssavi Legia (treeneriks on Heiko Rannula), et on palganud Tassi keskmängijaks.Matthias Tass jätkab karjääri Rannula käe all Varssavi Legias. sport.err.ee, 10. juuli 2025

 Koondis 
Tass on mänginud Eesti noortekoondistes U16, U18 ja U20. 

Rahvuskoondise koosseisu kuulus ta esmakordselt novembris 2017 mängus Suurbritannia vastu (73:70), kuid mänguminuteid ei saanud. Juunis 2022 peetud mängus Eesti – Soome (72:76) osales 28 minutit ning viskas esimesed 5 punkti. Suurima punktiskoori on ta teinud oktoobris 2024 peetud 2025. aasta Euroopa meistrivõistluste kahes valikmängus Poola vastu, visates mõlemas 19 punkti (82:78 ja 86:88). Teise, Tallinnas peetud mängus võttis ta ka 12 lauapalli ning sai efektiivsuse näitajaks 25 (parimad koondise mängudes).

 Saavutused 
 2015 Euroopa U-16 meistrivõistluste B-divisjon, esimene koht
 2017 Euroopa U-18 meistrivõistluste B-divisjon, kolmas koht
 2016 Eesti karikavõitja
 2017 Eesti meister
 2018 Eesti meistriliiga parim noor mängija
 2024 BNXT (Belgia ja Holland) liiga meister (2024)   
 2024, 2025 Belgia liiga meister 
 2025 Belgia karikavõitja (2025)

Viited

Välislingid
 Matthias Tass (FIBA mängude statistika)
 Matthias Tass basket.ee
 Teoreetiline 1,5 miljoni mees Matthias Tass: mis sa arvad, et ma ei hakanud passi peal numbrit nooremaks kritseldama? videointervjuu, sport.delfi.ee, 4. juuli 2025

Kategooria:Eesti korvpallurid
Kategooria:Tallinnast pärit sportlased
Kategooria:Sündinud 1999